[pic] | EUROOPAN YHTEISÖJEN KOMISSIO |

Bryssel 25.8.2006

KOM(2006) 491 lopullinen

KOMISSION TIEDONANTO NEUVOSTOLLE, EUROOPAN PARLAMENTILLE, EUROOPAN TALOUS- JA SOSIAALIKOMITEALLE JA ALUEIDEN KOMITEALLE

Tempus – vuosikertomus 2005

KOMISSION TIEDONANTO NEUVOSTOLLE, EUROOPAN PARLAMENTILLE, EUROOPAN TALOUS- JA SOSIAALIKOMITEALLE JA ALUEIDEN KOMITEALLE

Tempus – vuosikertomus 2005

1. ESIPUHE

Tempus III -ohjelmassa (2000–2006) keskitytään 27 kumppanuusmaan korkea-asteen koulutuksen kehittämiseen ja nykyaikaistamiseen Euroopan unionin jäsenvaltioiden laitosten kanssa tehtävän yhteistyön kautta. Korkea-asteen oppilaitoksilla on erityinen merkitys yhteiskunnallisen ja taloudellisen siirtymäkauden sekä kulttuurienvälisen vuoropuhelun kannalta. Niihin on myös kertynyt asiantuntemusta ja henkilöresursseja, ja ne tarjoavat koulutusta johtajien uusille sukupolville.

Yksityiskohtainen kuvaus Tempus-ohjelmasta on saatavilla seuraavassa Internet-osoitteessa:

http://europa.eu.int/comm/education/programmes/tempus/index_en.html

Tämä vuosikertomus esitetään Tempus III -ohjelman hyväksymistä koskevan neuvoston päätöksen (EYVL L 120, 8.5.1999) 11 artiklan mukaisesti.

2. TEMPUS-OHJELMAN TÄYTÄNTÖÖNPANO VUONNA 2005: KESKEINEN TOIMINTA

Vuonna 2005 ohjelman täytäntöönpanoa ohjasivat seuraavat painopisteet:

1. vahvistetaan kansallisten viranomaisten osallistumista ohjelman täytäntöönpanoon

2. vahvistetaan kansallisten Tempus-toimistojen roolia

3. lujitetaan ohjelman hallintoa

4. tehostetaan ohjelman tulosten levitystä

5. jatketaan seuraavan Tempus-ohjelman valmistelua.

Nämä painopisteet vastaavat marraskuussa 2003 julkaistun Tempus III -ohjelman väliarvioinnin päätelmiä ja suosituksia. Väliarvioinnissa todettiin, että ohjelmalla on merkitystä korkea-asteen koulutuksen uudistamisen ja kehittämisen tukemiselle, sekä tunnustettiin ohjelman toteutustavan ja hallintomenettelyiden asianmukaisuus.

3. KANSALLISTEN VIRANOMAISTEN OSALLISTUMISEN VAHVISTAMINEN

Heinäkuussa 2004 saatujen myönteisten kokemusten jälkeen kumppanuusmaiden edustajat osallistuivat huhtikuussa 2005 yhteiseen kokoukseen jäsenvaltioiden edustajien kanssa. Kokouksella pyrittiin syventämään kumppanuusmaiden korkea-asteen koulutuksen tilanteen tuntemusta ja tunnistamaan alueita, joilla Tempus-yhteistyöllä voidaan parhaiten tukea yhteistyön tehostamista. Kokous tarjosi erinomaisen foorumin tiedonvaihdolle ja keskustelulle korkea-asteen koulutuksen muutoksista kumppanuusmaissa ja EU:ssa.

Kumppanuusmaiden poliittinen, taloudellinen ja yleinen tilanne osoittautui erittäin vaihtelevaksi, mutta vuoropuhelu osoitti, että eri maiden keskeiset kiinnostuksenaiheet eli laadun varmistaminen, akkreditointi, korkea-asteen koulutuksen saatavuus ja koulutuksen virittäminen työmarkkinoiden tarpeisiin ovat hämmästyttävässä määrin yhteneväisiä. Kumppanuusmaiden edustajat korostivat, että Tempus-ohjelmalla on merkittävä asema kansallisten uudistuspyrkimysten virikkeenä ja tukena. Tempus-hankkeet tarjoavat kokeilumahdollisuuden viranomaisille ja korkeakouluille, jotka osallistuvat konkreettisiin yhteistyötoimiin opinto-ohjelmien uudistamisen ja korkeakoulujen hallinnon kaltaisilla avainaloilla. Vuoropuhelussa vahvistui, että suurin osa kumppanuusmaista sekä Euroopassa että sen ulkopuolella pitää selvästi Bolognan prosessia omien uudistustensa viitekohtana.

Vuoropuhelua kansallisten viranomaisten kanssa jatkettiin, kun komission henkilöstöä vieraili kumppanuusmaissa.

Jotta kansallisten viranomaisten osallistumista ohjelman täytäntöönpanoon voitaisiin vahvistaa ja jotta erityisesti voitaisiin varmistaa, että kansalliset painopisteet otetaan huomioon valintaprosessissa, komission yksiköt suunnittelivat uuden toimintatavan, jonka mukaisesti kuullaan kumppanuusmaiden opetusministeriöitä. Tämän seurauksena kansallisten opetusministeriöiden antamat lausunnot vaikuttavat nyt hankkeiden lopullisiin pisteisiin ja näin ollen merkittävämmin lopulliseen valintaan.

4. KANSALLISTEN TEMPUS-TOIMISTOJEN ROOLIN VAHVISTAMINEN

Kumppanuusmaiden kansalliset Tempus-toimistot ovat avainasemassa ohjelman täytäntöönpanossa, sillä ne tarjoavat tietoa ohjelman mahdollisille ja nykyisille käyttäjille ja antavat palautetta käynnissä olevista hankkeista Euroopan komission yksiköille.

Vuonna 2005 komission yksiköt vahvistivat yhteistyötään kansallisten Tempus-toimistojen verkoston kanssa entisestään. Yksi vuoden ensimmäisen puoliskon tärkeimmistä tehtävistä oli kansallisten Tempus-toimistojen työohjelmien valmistelu vuoden 2004 viimeisellä neljänneksellä laadittujen suuntaviivojen mukaisesti. Näillä suuntaviivoilla pyrittiin tuomaan kansallisten Tempus-toimistojen työohjelmiin horisontaalista johdonmukaisuutta sekä siihen liittyvää rahoitustukea.

Yksi tähän liittyvistä tavoitteista oli tuoda kansalliset Tempus-toimistot läheisemmin mukaan kentällä tapahtuvaan seurantatyöhön. Maalis- ja lokakuussa 2005 kansallisten Tempus-toimistojen kokoukset pidettiin Brysselissä, ja niissä laadittiin ja esiteltiin strategia mainitun seurantatehtävän kehittämiseksi. Seurantatoimintaa koskevaa koulutusta annettiin kansallisille Tempus-toimistoille, ja laadittiin käytännön suosituksia sisältävä käsikirja. Kansallisten Tempus-toimistojen toteuttama seuranta täydentää komission yksiköiden toimia ja sen antamaa teknistä apua (jonka tarjoaa Euroopan koulutussäätiön Tempus-yksikkö).

Vuonna 2005 komission yksiköt organisoivat ja toteuttivat kansallisten Tempus-toimistojen valinnan Kazakstanissa, Kirgisiassa ja Tadžikistanissa. Venäjän kansallisen Tempus-toimiston viralliset avajaiset olivat maaliskuussa 2005. Vuoden 2005 lopussa kaikkien kumppanuusmaiden kansalliset Tempus-toimistot olivat toiminnassa.

5. OHJELMAN HALLINNON LUJITTAMINEN

Yksi Tempus-ohjelman täytäntöönpanon tärkeimmistä painopisteistä vuonna 2005 oli ohjelman rahoitushallinnon virtaviivaistaminen. Uuden varainhoitosasetuksen voimaantulon seurauksena ohjelman rahoitushallinto oli palautettu Euroopan koulutussäätiöltä vuonna 2003. Jotta toiminnan volyymi voitaisiin saattaa hallittavalle tasolle, henkilökohtaisten liikkuvuusapurahojen määrää päätettiin supistaa jyrkästi 800:sta 150:een vuodessa.

Joitakin avustussopimuksia ei voitu toteuttaa suunnitelmien mukaisesti, koska rahoituspäätökset oli tehty myöhässä tai koska rahoitussopimusten allekirjoitukset olivat viivästyneet.

Jotta henkilökohtaisten liikkuvuusapurahojen hallintoa voitaisiin yksinkertaistaa, hakuoppaaseen tehtiin toukokuussa 2005 merkittävä muutos. Lokakuun 2005 kierroksesta lähtien apurahoja käsitellään varainhoitosasetuksen määritelmän mukaisina stipendeinä. Tämän vuoksi apuraha voidaan maksaa hakijalle kokonaisuudessaan kertasuorituksena. Samalla raportointivaatimukset kevenevät.

Väliarvioinnista saatujen suositusten mukaisesti komission yksiköt toteuttivat vuosina 2004–2005 kunnianhimoisen kenttäseurantaohjelman, joka kohdistui 10:een prosenttiin käynnissä olevista hankkeista ja johon kuului yli 50 käyntiä paikan päällä. Kaiken kaikkiaan tulokset olivat positiivisia, ja hankkeista huomattavasti suuremmalla osalla oli vahvuuksia kuin puutteita. Useimmat hankkeista, joihin käyntejä tehtiin, toimivat paremmin kuin asiakirjaseurannan perusteella oli vaikuttanut. Ensimmäisten kenttäseurantakäyntien tulokset ovat vahvistaneet, että käynnissä olevat hankkeet yleensä täyttävät tavoitteensa ja ovat merkityksellisiä kansallisten uudistusohjelmien kannalta.

Kuten edellä todettiin, kansalliset Tempus-toimistot ovat nyt tiiviisti mukana kenttäseurantatoiminnassa. Tavoitteena on, että kansalliset Tempus-toimistot vierailevat vähintään 60 prosentissa käynnissä olevista hankkeista (mikä vastaa yhteensä 180:tä hanketta). Kansallisten Tempus-toimistojen seurantatyö kohdistuu pääosin hankkeista saatavien tuotosten laatuun.

Vuosien 2005–2006 seurantaohjelmaa koskeva suunnitelma hyväksyttiin syksyllä 2005. Kenttäseurantaan osallistuu komission yksiköitä, Euroopan koulutussäätiön asiantuntijoita sekä kumppanuusmaiden kansallisia Tempus-toimistoja. Vahvistetun kenttäseurannan ansiosta komission yksiköt saavat entistä paremmin tietoa paikallisista tapahtumista, ja ohjelman hallinnosta vastaavat voivat tarvittaessa sopeuttaa täytäntöönpanomekanismeja.

Kenttäkäyntien lisäksi myös ennaltaehkäisevä seuranta on merkittävässä asemassa ohjelman täytäntöönpanossa. Toukokuussa 2005 Brysselissä järjestettiin koulutus- ja verkostoseminaari vuonna 2004 valituille Tempus–Tacis-hankkeille. Hankkeet olivat lykkääntyneet, koska rahoitussopimusten allekirjoitus oli tällä alueella viivästynyt. Seminaarissa keskityttiin avustussopimusten hallintoon ja yleiseen hankkeiden täytäntöönpanoon.

Vuonna 2005 saatiin päätökseen viisi valintamenettelyä. Näihin kuuluvat eurooppalaisten yhteishankkeiden (määräaika 15. joulukuuta 2004), rakenteellisten ja täydentävien toimenpiteiden (määräaika 15. lokakuuta 2004 ja 15. helmikuuta 2005) sekä henkilökohtaisten liikkuvuusapurahojen (määräaika 15. helmikuuta ja 15. lokakuuta 2005) valintakierrokset. Hakemuksia on kaikille valintakierroksille saatu jatkuvasti runsaasti: ohjelma siis herättää edelleenkin mielenkiintoa korkeakoulumaailmassa. Rakenteellisia ja täydentäviä toimenpiteitä koskevien hakemusten määrä on erityisesti kasvussa, ja niiden sisältö on entistä voimakkaammin keskittynyt horisontaalisiin kysymyksiin, jotka ovat tärkeitä korkea-asteen koulutuksen uudistamiseksi ja nykyaikaistamiseksi kumppanuusmaissa. Vuonna 2005 päätökseen saatujen valintamenettelyiden tulokset esitetään yksityiskohtaisesti liitteissä.

Valitut eurooppalaiset yhteishankkeet kuuluvat opinto-ohjelmien kehittämisen (66 prosenttia), korkeakoulujen hallinnon (21 prosenttia) ja instituutioiden rakentamisen (13 prosenttia) alaan. Opinto-ohjelmien kehittämishankkeet kattavat useita aloja, kuten sovelletut luonnontieteet, teknologian, yrityshallinnon ja yhteiskuntatieteet. Instituutioiden rakentamiseen ja korkeakoulujen hallintoon liittyvillä hankkeilla tuetaan uudistuksia, joiden aiheena on laadunvarmistus sekä korkeakoulujen opetuksen laatu tai rahoitushallinto kumppanuusmaissa. Valitut rakenteelliset ja täydentävät toimenpiteet liittyvät useimmissa maissa selkeästi Bolognan prosessin toimintalinjoihin. Ohjelmaan valituissa hankkeissa käsitellään tyypillisesti laadunvarmistusjärjestelmien suunnittelun tai opintosuoritusten siirtojärjestelmien käyttöönoton kaltaisia kysymyksiä. Hankkeissa keskitytään lisäksi korkeakoulujen toiminnan ja palveluiden nykyaikaistamiseen, myös koulutusohjelmien päivittämiseen, tieto- ja viestintätekniikan käyttöön sekä kansainvälisten yhteyksien vahvistamiseen. Valitut henkilökohtaiset liikkuvuusapurahat koskevat pääosin uudelleenkoulutus- ja opiskelujaksoja (70 prosenttia) sekä lisäksi eurooppalaisten yhteishankkeiden valmistelutoimia (18 prosenttia) ja osallistumista erityiskonferensseihin ja -seminaareihin (12 prosenttia). Yleisesti ottaen voidaan havaita, että ehdotetut hankkeet vastaavat yhä paremmin kumppanuusmaissa määriteltyjä kansallisia painopisteitä. Lähes kaikki valitut hankkeet noudattavat kansallisia painopisteitä.

Vuonna 2005 Tempus-ohjelmassa sidottiin yhteensä noin 57 miljoonaa euroa. Vuonna 2005 valittuihin hankkeisiin myönnettiin yhteensä noin 51,7 miljoonaa euroa.

6. OHJELMAN TULOSTEN LEVITYKSEN TEHOSTAMINEN

Jotta ohjelman tulosten levittämistä voitaisiin tehostaa ja ohjelman näkyvyyttä edelleen lisätä, Tempus-ohjelman www-sivusto uudistettiin täysin vuonna 2005. Uutta www-sivustoa päivitetään säännöllisesti ohjelmauutisilla, kuten valinnan määräajoilla, valintatuloksilla, konferensseilla ja tiedoilla hankkeiden hallintotuesta. Lisäksi www-sivustolla on linkkejä kumppanuusmaiden sivuille, joilla on hankkeiden kansallisia painopisteitä, tietoa kansallisista korkeakoulujärjestelmistä ja rahoitettujen hankkeiden tiivistelmäsivut.

Korkea-asteen koulutusohjelmien kestävyyttä koskeva tutkimus saatiin valmiiksi vuoden 2005 lopussa. Tutkimuksen ansiosta hakijat ja hankekoordinaattorit voivat tunnistaa tekijöitä, joilla tuetaan ja varmistetaan korkea-asteen opetuksen ja koulutuksen kansainvälisten yhteistyöhankkeiden kestävyyttä, ja he voivat myös toteuttaa näiltä osin soveltuvia toimenpiteitä. Tutkimus tarjoaa uuden työkalun, kestävyyttä koskevan käsikirjan (Handbook on Sustainability). Käsikirja ja sitä koskeva esittelylehtinen ovat saatavilla Tempus-ohjelman www-sivustolta. Nämä työkalut, joissa korostuu komission sitoutuminen kestäviin toimintatapoihin, ovat jo nyt osoittautuneet hyödyllisiksi, kun kansalliset Tempus-toimistot toteuttavat kenttäseurantaa.

Vuonna 2005 käynnistettiin myös kaksi muuta aihekohtaista tutkimusta Euroopan koulutussäätiön tuella.

- Näistä ensimmäinen käsittelee korkeakoulujen ja yritysten välistä yhteistyötä. Tämän tutkimuksen tavoitteena on tarkastella kehityssuuntia ja muutoksia korkeakoulujen ja yritysten välisessä yhteistyössä Tempus-ohjelman kumppanuusmaissa sekä korostaa tällaisen yhteistyön merkitystä, kun opiskelijoiden työllistettävyyttä pyritään kohentamaan. Tutkimuksessa on määrä hahmotella sitä roolia, joka Tempus-ohjelmalla on ollut ja joka sillä edelleen voi olla, kun kumppanuusmaissa kehitetään korkeakoulujen ja yritysten välistä yhteistyötä. Tutkimus käynnistettiin seurantatoimena niille kumppanuusmaiden viranomaisten kanssa käydyille keskusteluille, joissa korkeakoulujen ja yritysten välinen yhteistyö todettiin yhteiseksi huolenaiheeksi. Kaikissa kumppanuusmaissa on sopeutettava korkea-asteen koulutuksen rakenteita, jotta ne vastaisivat työmarkkinoiden nykyisiä ja tulevia tarpeita.

- Tutkimuksessa ehdotetaan useita suosituksia, jotka pohjautuvat hyvien toimintatapojen esimerkkeihin.

- Tutkimuksen tulokset esiteltiin ja niistä keskusteltiin seminaarissa, joka järjestettiin Ammanissa 9. ja 10. huhtikuuta 2006. Seminaarin järjestivät yhteistyössä Euroopan komissio ja Jordanian korkea-asteen koulutuksen ja tieteellisen tutkimuksen ministeriö.

- Toisena ovat vaikutustutkimukset. Nämä tutkimukset tarjoavat tietoa siitä vaikutuksesta, joka Tempus-ohjelmalla on ollut korkea-asteen koulutuslaitoksiin, korkea-asteen opetuksessa toimiviin ihmisiin sekä korkea-asteen koulutusjärjestelmään liittyviin tai niistä hyötyviin organisaatioihin kumppanuusmaissa. Tutkimuksen tavoitteena on tehostaa tiedon levittämistä siitä, mitä Tempus-ohjelmassa on saatu aikaan tähän mennessä, ja osallistua keskusteluihin tulevasta Tempus-ohjelmasta.

Osana ohjelman tiedotusstrategiaa tilattiin video otsikolla ”Tempus toimii”. Videoon sisältyy kolme osaa, joissa tarkastellaan ohjelman eri komponentteja. Videota varten haastateltiin osallistujia Venäjältä, entisestä Jugoslavian tasavallasta Makedoniasta ja Egyptistä, jotta voitaisiin kuvata Tempus-ohjelman vaikutusta osallistujien työelämään sekä heidän akateemiseen ja institutionaaliseen ympäristöönsä.

Myös jäsenvaltioiden kansallisilla Tempus-tiedotuspisteillä on tärkeä asema Tempus-ohjelman täytäntöönpanossa. Ne jakavat tietoa ja antavat neuvoja hankekumppanien hausta ja siten helpottavat Euroopan unionin korkea-asteen oppilaitosten osallistumista ohjelmaan. Vuonna 2005 Tempus-ohjelman tiedotuspäiviä on järjestetty useimmissa kumppanuusmaissa ja useissa EU:n jäsenvaltioissa.

7. SEURAAVAN TEMPUS-OHJELMAN VALMISTELUN JATKAMINEN

Euroopan komissio pitää korkea-asteen koulutusta painopisteenä sen yhteistyössä naapurimaiden kanssa. Tempus-ohjelman laajentamiseen on vahvasti sitouduttu siten, että instituutiopohjaiseen korkeakoulujen yhteistyöhön keskitytään voimakkaasti vuoden 2006 jälkeenkin. Lisäksi komissio tarkastelee parhaillaan mahdollisuutta tukea naapurimaiden opiskelijoiden opiskelua EU:n korkeakouluissa.

8. PÄÄTELMÄT

Tempus-ohjelman täytäntöönpanoa vuonna 2005 ohjasivat useat strategiset tavoitteet, jotka on kaikki tyydyttävästi saavutettu. Kun kansallisten viranomaisten kanssa käytiin jatkuvaa vuoropuhelua ja he osallistuivat tiiviisti painopisteiden määrittelyyn ja hankkeiden valintaan, voitiin varmistaa, että rahoitetut toimet olivat merkittäviä kunkin maan tarpeiden kannalta ja vastasivat kansallisia uudistustavoitteita. Näin varmistetaan, että kansalliset viranomaiset ottavat hankkeet omikseen, mikä lisää ohjelmatoimien vaikutusta. Kumppanuusmaiden kansallisia Tempus-toimistoja on vahvistettu, ja niillä on merkittävä rooli yhteydenpitäjinä kansallisiin viranomaisiin ja muihin sidosryhmiin. Kansallisilta viranomaisilta saatu palaute ja kenttäseurannan tulokset ovat vahvistaneet, että Tempus on edelleenkin erittäin merkittävä ohjelma, kun autetaan kumppanuusmaita uudistamaan ja nykyaikaistamaan korkea-asteen koulutusjärjestelmiään.

**********

LIITELUETTELO

Liite 1: Tempus 2005 – rahoituskatsaus

- Sidotut summat alueittain

- Valitut hankkeet alueittain / valituille hankkeille myönnetyt summat

Liite 2.1: Eurooppalaiset yhteishankkeet, valintataulukot 2005

- Taulukko 1: CARDS

- Taulukko 2: Tacis

- Taulukko 3: MEDA

Liite 2.2: Rakenteelliset ja täydentävät toimenpiteet, valintataulukot 2005

- Taulukko 1: CARDS

- Taulukko 2: Tacis

- Taulukko 3: MEDA

Liite 2.3: Henkilökohtaiset liikkuvuusapurahat, valintataulukot 2005

- Taulukko 1: CARDS

- Taulukko 2: Tacis

- Taulukko 3: MEDA

Liite 3.1: Eurooppalaiset yhteishankkeet – valintataulukko 2005 EU:n jäsenvaltioittain

Liite 3.2: Rakenteelliset ja täydentävät toimenpiteet – valintataulukko 2005 EU:n jäsenvaltioittain

LIITE 1

TEMPUS 2005 – RAHOITUSKATSAUS

Tempus 2005 - sidotut summat alueittain euroina |

CARDS | Tacis | MEDA |

JEP | 11 550 002,57 | 19 737 640 | 12 523 383 |

IMG | 318 790 | 634 340 | 495 800 |

SCM | 2 456 797,38 | 3 118 961,72 | 1 590 094,75 |

NTO | 685 170,83 | 746 693,57 | 551 671,60 |

ETF | 381 255,28 | 650 226,45 | 481 778,36 |

Muut | 172 218,48 | 424 738,67 | 419 883,16 |

Yhteensä | 15 564 234,54 | 25 312 603 | 16 062 611 |

Tempus 2005 – Valitut hankkeet alueittain / valituille hankkeille myönnetyt summat euroina |

CARDS | Valituille hankkeille myönnetty summa |

JEP (määräaika 15. joulukuuta 2004) | 29 | 11 550 002,57 |

SCM (määräaika 15. lokakuuta 2004) | 7 | 697 395,43 |

SCM (määräaika 15. helmikuuta 2005) | 13 | 1 527 241,70 |

IMG (määräaika 15. helmikuuta 2005) | 39 | 124 990,00 |

IMG (määräaika 15. lokakuuta 2005) | 15 | 85 080,00 |

Yhteensä | 103 | 13 984 709,70 |

Tempus 2005 – Valitut hankkeet alueittain / valituille hankkeille myönnetyt summat euroina |

Tacis | Valituille hankkeille myönnetty summa |

JEP (määräaika 15. joulukuuta 2004) | 47 | 18 610 480,00 |

SCM (määräaika 15. lokakuuta 2004) | 10 | 1 117 243,00 |

SCM (määräaika 15. helmikuuta 2005) | 13 | 1 700 309,00 |

IMG (määräaika 15. helmikuuta 2005) | 60 | 208 860,00 |

IMG (määräaika 15. lokakuuta 2005) | 34 | 159 830,00 |

Yhteensä | 164 | 21 796 722,00 |

Tempus 2005 – Valitut hankkeet alueittain / valituille hankkeille myönnetyt summat euroina |

MEDA | Valituille hankkeille myönnetty summa |

JEP (määräaika 15. joulukuuta 2004) | 32 | 13 918 458,00 |

SCM (määräaika 15. lokakuuta 2004) | 9 | 1 123 121,75 |

SCM (määräaika 15. helmikuuta 2005) | 5 | 548 301,75 |

IMG (määräaika 15. helmikuuta 2005) | 50 | 185 600,00 |

IMG (määräaika 15. lokakuuta 2005) | 19 | 74 080,00 |

Yhteensä | 115 | 15 849 561,50 |

- JEP: Eurooppalainen yhteishanke; SCM: Rakenteellinen ja täydentävä toimenpide; IMG: Henkilökohtainen liikkuvuusapuraha; NTO: Kansallinen Tempus-toimisto; ETF: Euroopan koulutussäätiö.

LIITE 2.1

EUROOPPALAISET YHTEISHANKKEET, VALINTATAULUKOT 2005 |

- Jäljempänä olevat taulukot kattavat valitut eurooppalaiset yhteishankkeet, jotka on toteutettu vuonna 2005 15. joulukuuta 2004 päättyneen ehdotuspyynnön perusteella. Taulukko kuvaa niiden valittujen hankkeiden määrää, joihin osallistuu kyseisen kumppanuusmaan instituutioita.

- Kansalliset hankkeet koskevat ainoastaan yhtä Tempus-kumppanuusmaata. Monikansallisiin hankkeisiin osallistuu useampia kuin yksi kumppanuusmaa.

JEP – TEMPUS CARDS (Liite 2.1 – taulukko 1) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

1244-Kosovo | Kansallinen | 2 | 587 752,00 |

Monikansallinen | 1 | 230 000,00 |

Yhteensä | 3 | 817 752,00 |

Albania | Kansallinen | 2 | 519 030,00 |

Monikansallinen | 2 | 323 642,60 |

Yhteensä | 4 | 842 672,60 |

Bosnia ja Hertsegovina | Kansallinen | 4 | 1 409 601,00 |

Monikansallinen | 2 | 335 939,45 |

Yhteensä | 6 | 1 745 540,45 |

Kroatia | Kansallinen | 7 | 3 377 600,00 |

Monikansallinen | - | - |

Yhteensä | 7 | 3 377 600,00 |

Entinen Jugoslavian tasavalta Makedonia | Kansallinen | 5 | 1 949 926,00 |

Monikansallinen | 1 | 149 828,16 |

Yhteensä | 6 | 2 099 754,16 |

Serbia ja Montenegro | Kansallinen | 6 | 2 375 457,57 |

Monikansallinen | 2 | 291 225,79 |

Yhteensä | 8 | 2 666 683,36 |

JEP – TEMPUS TACIS (Liite 2.1 – taulukko 2) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

Armenia | Kansallinen | 2 | 420 103,00 |

Monikansallinen | - | - |

Yhteensä | 2 | 420 103,00 |

Azerbaidžan | Kansallinen | 2 | 564 308,00 |

Monikansallinen | - | - |

Yhteensä | 2 | 564 308,00 |

Valko-Venäjä | Kansallinen | 1 | 265 996,00 |

Monikansallinen | - | - |

Yhteensä | 1 | 265 996,00 |

Georgia | Kansallinen | 3 | 1 212 353,00 |

Monikansallinen | - | - |

Yhteensä | 3 | 1 212 353,00 |

Kazakstan | Kansallinen | 1 | 498 480,00 |

Monikansallinen | 1 | 94 932,00 |

Yhteensä | 2 | 593 412,00 |

Kirgisia | Kansallinen | 1 | 279 900,00 |

Monikansallinen | 2 | 319 121,00 |

Yhteensä | 3 | 599 021,00 |

Moldova | Kansallinen | 3 | 841 237,00 |

Monikansallinen | - | - |

Yhteensä | 3 | 841 237,00 |

Venäjän federaatio | Kansallinen | 17 | 7 421 467,00 |

Monikansallinen | 1 | 34 325,00 |

Yhteensä | 18 | 7 455 792,00 |

Tadžikistan | Kansallinen | - | - |

Monikansallinen | - | - |

Yhteensä | - |

Turkmenistan | Kansallinen | 2 | 740 556,00 |

Monikansallinen | - | - |

Yhteensä | 2 | 740 556,00 |

Ukraina | Kansallinen | 9 | 3 881 117,00 |

Monikansallinen | - | - |

Yhteensä | 9 | 3 881 117,00 |

Uzbekistan | Kansallinen | 4 | 1 735 703,00 |

Monikansallinen | 2 | 300 882,00 |

Yhteensä | 6 | 2 036 585,00 |

JEP – TEMPUS MEDA (Liite 2.1 – taulukko 3) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

Algeria | Kansallinen | 4 | 1 363 495,00 |

Monikansallinen | - | - |

Yhteensä | 4 | 1 363 495,00 |

Egypti | Kansallinen | 6 | 2 865 781,00 |

Monikansallinen | - | - |

Yhteensä | 6 | 2 865 781,00 |

Jordania | Kansallinen | 1 | 498 900,00 |

Monikansallinen | 2 | 379 214,33 |

Yhteensä | 3 | 878 114,33 |

Libanon | Kansallinen | 3 | 1 392 078,00 |

Monikansallinen | 1 | 59 388,00 |

Yhteensä | 4 | 1 451 466,00 |

Marokko | Kansallinen | 6 | 2 468 895,00 |

Monikansallinen | 1 | 250 000,00 |

Yhteensä | 7 | 2 718 895,00 |

Palestiinalaishallinto | Kansallinen | 2 | 949 598,00 |

Monikansallinen | 1 | 261 128,67 |

Yhteensä | 3 | 1 210 726,67 |

Syyria | Kansallinen | 3 | 1 267 528,00 |

Monikansallinen | 2 | 367 426,00 |

Yhteensä | 5 | 1 634 954,00 |

Tunisia | Kansallinen | 3 | 1 426 250,00 |

Monikansallinen | 2 | 368 776,00 |

Yhteensä | 5 | 1 795 026,00 |

LIITE 2.2

RAKENTEELLISET JA TÄYDENTÄVÄT TOIMENPITEET VALINTATAULUKOT 2005 |

- Jäljempänä olevat taulukot kattavat valitut rakenteelliset ja täydentävät toimenpiteet, jotka pohjautuvat 15. lokakuuta 2004 ja 15. helmikuuta 2005 päättyneisiin ehdotuspyyntöihin. Taulukko kuvaa niiden valittujen hankkeiden määrää, joihin osallistuu kyseisen kumppanuusmaan instituutioita.

- Kansalliset hankkeet koskevat ainoastaan yhtä Tempus-kumppanuusmaata. Monikansallisiin hankkeisiin osallistuu useampia kuin yksi kumppanuusmaa.

SCM – TEMPUS CARDS (Liite 2.2 – taulukko 1) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

1244-Kosovo | Kansallinen | 1 | 141 550,70 |

Monikansallinen | 3 | 115 301,93 |

Yhteensä | 4 | 256 852,63 |

Albania | Kansallinen | 1 | 43 585,00 |

Monikansallinen | - | - |

Yhteensä | 1 | 43 585,00 |

Bosnia ja Hertsegovina | Kansallinen | 3 | 358 848,00 |

Monikansallinen | 1 | 50 000,00 |

Yhteensä | 4 | 408 848,00 |

Kroatia | Kansallinen | 3 | 355 435,43 |

Monikansallinen | 2 | 59 968,93 |

Yhteensä | 5 | 415 404,36 |

Entinen Jugoslavian tasavalta Makedonia | Kansallinen | 3 | 334 370,00 |

Monikansallinen | 2 | 71 716,93 |

Yhteensä | 5 | 406 086,93 |

Serbia ja Montenegro | Kansallinen | 6 | 644 015,60 |

Monikansallinen | 1 | 9 968,93 |

Yhteensä | 7 | 653 984,53 |

SCM – TEMPUS TACIS (Liite 2.2 – taulukko 2) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

Armenia | Kansallinen | - | - |

Monikansallinen | - | - |

Yhteensä | - | - |

Azerbaidžan | Kansallinen | - | - |

Monikansallinen | - | - |

Yhteensä | - | - |

Valko-Venäjä | Kansallinen | - | - |

Monikansallinen | - | - |

Yhteensä | - | - |

Georgia | Kansallinen | - | - |

Monikansallinen | - | - |

Yhteensä | - | - |

Kazakstan | Kansallinen | 1 | 144 522,00 |

Monikansallinen | - | - |

Yhteensä | 1 | 144 522,00 |

Kirgisia | Kansallinen | 2 | 139 730,00 |

Monikansallinen | 1 | 61 390,00 |

Yhteensä | 3 | 201 120,00 |

Moldova | Kansallinen | 1 | 94 800,00 |

Monikansallinen | - | - |

Yhteensä | 1 | 94 800,00 |

Venäjän federaatio | Kansallinen | 8 | 1 116 959,00 |

Monikansallinen | - | - |

Yhteensä | 8 | 1 116 959,00 |

Tadžikistan | Kansallinen | 2 | 225 388,00 |

Monikansallinen | 1 | 61 390,00 |

Yhteensä | 3 | 286 778,00 |

Turkmenistan | Kansallinen | - | - |

Monikansallinen | - | - |

Yhteensä | - | - |

Ukraina | Kansallinen | 4 | 467 930,00 |

Monikansallinen | 1 | 39 875,70 |

Yhteensä | 5 | 507 805,70 |

Uzbekistan | Kansallinen | 3 | 389 891,00 |

Monikansallinen | - | - |

Yhteensä | 3 | 389 891,00 |

SCM – TEMPUS MEDA (Liite 2.2 – taulukko 3) |

Kumppanuusmaa | Kansallinen /monikansallinen | Valittuja hankkeita yhteensä | Myönnetyt summat yhteensä, euroa |

Algeria | Kansallinen | - | - |

Monikansallinen | 1 | 25 200,00 |

Yhteensä | 1 | 25 200,00 |

Egypti | Kansallinen | 4 | 502 725,00 |

Monikansallinen | - | - |

Yhteensä | 4 | 502 725,00 |

Jordania | Kansallinen | 1 | 126 934,00 |

Monikansallinen | - | - |

Yhteensä | 1 | 126 934,00 |

Libanon | Kansallinen | 1 | 93 577,50 |

Monikansallinen | - | - |

Yhteensä | 1 | 93 577,50 |

Marokko | Kansallinen | 3 | 352 454,25 |

Monikansallinen | 1 | 50 400,00 |

Yhteensä | 4 | 402 854,25 |

Palestiinalaishallinto | Kansallinen | 2 | 243 375,75 |

Monikansallinen | - | - |

Yhteensä | 2 | 243 375,75 |

Syyria | Kansallinen | 1 | 149 707,00 |

Monikansallinen | - | - |

Yhteensä | 1 | 149 707,00 |

Tunisia | Kansallinen | 1 | 101 850,00 |

Monikansallinen | 1 | 25 200,00 |

Yhteensä | 2 | 127 050,00 |

LIITE 2.3

HENKILÖKOHTAISET LIIKKUVUUSAPURAHAT VALINTATAULUKOT 2005 |

- Jäljempänä olevat taulukot kattavat valitut henkilökohtaiset liikkuvuusapurahat, jotka on toteutettu vuonna 2005 15. helmikuuta 2005 ja 15. lokakuuta 2005 päättyneiden ehdotuspyyntöjen perusteella. Nämä luvut sisältävät ne valitut henkilökohtaiset liikkuvuusapurahat, joihin on osallistunut kyseisen kumppanuusmaan kansalaisia tai isäntäinstituutioita.

IMG – TEMPUS CARDS (Liite 2.3 – taulukko 1) |

Kumppanuusmaa | Valittuja hankkeita yhteensä | Myönnetyt summat yhteensä, euroa |

1244-Kosovo | 3 | 19 510,00 |

Albania | 11 | 48 040,00 |

Bosnia ja Hertsegovina | 4 | 12 470,00 |

Kroatia | 11 | 30 850,00 |

Entinen Jugoslavian tasavalta Makedonia | 13 | 48 840,00 |

Serbia ja Montenegro | 12 | 50 360,00 |

IMG – TEMPUS TACIS (Liite 2.3 – taulukko 2) |

Kumppanuusmaa | Valittuja hankkeita yhteensä | Myönnetyt summat yhteensä, euroa |

Armenia | 6 | 19 320,00 |

Azerbaidžan | 3 | 15 580,00 |

Valko-Venäjä | 5 | 18 230,00 |

Georgia | 5 | 16 260,00 |

Kazakstan | 3 | 16 740,00 |

Kirgisia | 5 | 27 660,00 |

Moldova | 7 | 36 720,00 |

Venäjän federaatio | 33 | 115 050,00 |

Tadžikistan | 2 | 15 640,00 |

Turkmenistan | 3 | 12 640,00 |

Ukraina | 12 | 37 750,00 |

Uzbekistan | 10 | 37 100,00 |

IMG – TEMPUS MEDA (Liite 2.3 – taulukko 3) |

Kumppanuusmaa | Valittuja hankkeita yhteensä | Myönnetyt summat yhteensä, euroa |

Algeria | 10 | 19 810,00 |

Egypti | 17 | 82 360,00 |

Jordania | 5 | 14 160,00 |

Libanon | 6 | 16 160,00 |

Marokko | 9 | 35 730,00 |

Palestiinalaishallinto | 11 | 41 220,00 |

Syyria | 8 | 43 540,00 |

Tunisia | 3 | 6 700,00 |

LIITE 3.1

EUROOPPALAISET YHTEISHANKKEET VALINTATAULUKKO 2005 EU:N JÄSENVALTIOIDEN OSALLISTUMISEN MUKAAN |

- Jäljempänä oleva taulukko kattaa valitut eurooppalaiset yhteishankkeet, jotka on toteutettu vuonna 2005 15. joulukuuta 2004 päättyneen ehdotuspyynnön perusteella. Taulukosta käy ilmi niiden instituutioiden määrä, jotka ovat osallistuneet valittuihin hankkeisiin joko avustuksen saajina tai kumppaneina.

EU:n jäsenvaltio | Avustuksen saajina valittuihin hankkeisiin osallistuneiden instituutioiden määrä | Kumppaneina valittuihin hankkeisiin osallistuneiden instituutioiden määrä | Yhteensä |

Itävalta | 6 | 15 | 21 |

Belgia | 3 | 19 | 22 |

Kypros | - | - | - |

Tšekki | - | 2 | 2 |

Tanska | - | 3 | 3 |

Viro | - | 4 | 4 |

Suomi | 3 | 4 | 7 |

Ranska | 27 | 42 | 69 |

Saksa | 20 | 34 | 54 |

Kreikka | 3 | 9 | 12 |

Unkari | 2 | 6 | 8 |

Irlanti | 1 | 6 | 7 |

Italia | 9 | 24 | 33 |

Latvia | - | 1 | 1 |

Liettua | - | 1 | 1 |

Luxemburg | - | 1 | 1 |

Malta | - | 1 | 1 |

Alankomaat | 4 | 11 | 15 |

Puola | - | 9 | 9 |

Portugali | - | 7 | 7 |

Slovakia | - | 4 | 4 |

Slovenia | 2 | 9 | 11 |

Espanja | 4 | 24 | 28 |

Ruotsi | 10 | 17 | 27 |

Yhdistynyt kuningaskunta | 14 | 18 | 32 |

LIITE 3.2

RAKENTEELLISET JA TÄYDENTÄVÄT TOIMENPITEET VALINTATAULUKKO 2005 EU:N JÄSENVALTIOIDEN OSALLISTUMISEN MUKA |

- Jäljempänä oleva taulukko kattaa valitut rakenteelliset ja täydentävät toimenpiteet, jotka on toteutettu vuonna 2005 15. lokakuuta 2004 ja 15. helmikuuta 2005 päättyneiden ehdotuspyyntöjen perusteella. Taulukosta käy ilmi niiden instituutioiden määrä, jotka ovat osallistuneet valittuihin hankkeisiin joko avustuksen saajina tai kumppaneina.

EU:n jäsenvaltio | Avustuksen saajina valittuihin hankkeisiin osallistuneiden instituutioiden määrä | Kumppaneina valittuihin hankkeisiin osallistuneiden instituutioiden määrä | Yhteensä |

Itävalta | 1 | 9 | 10 |

Belgia | 1 | 5 | 6 |

Kypros | - | - | - |

Tšekki | - | 1 | 1 |

Tanska | - | 1 | 1 |

Viro | - | - | - |

Suomi | - | 3 | 3 |

Ranska | 12 | 13 | 25 |

Saksa | 19 | 24 | 43 |

Kreikka | - | 5 | 5 |

Unkari | - | 2 | 2 |

Irlanti | - | 1 | 1 |

Italia | 4 | 10 | 14 |

Latvia | - | - | - |

Liettua | - | 1 | 1 |

Luxemburg | - | - | - |

Malta | - | 1 | 1 |

Alankomaat | 2 | 6 | 8 |

Puola | 2 | 7 | 9 |

Portugali | - | 5 | 5 |

Slovakia | - | 2 | 2 |

Slovenia | 2 | 1 | 3 |

Espanja | 4 | 8 | 12 |

Ruotsi | 7 | 11 | 18 |

Yhdistynyt kuningaskunta | 3 | 8 | 11 |